Dát mánus galgá geavahuvvot ovttas PowerPoint-ovdanbuktimiin *Boađe johtui digitála deaivvadnsajiiguin.* Čuoggáid nummarat leat seamma go PowerPointas. Čuokkis 1 gullá vuosttáš siidui (siidu 1) PowerPointas,
Čuokkis 2 2. Siidui 2 jnv. Seamma mánusa gávnnat don maiddái notáhtan juohke siiddu vuolde.

**Buoiddesbustávva** čállosat leat kommentárat kursadoallái. Čálllosat STUORA BUSTÁVAIGUIN leat bajilčállagat. Teavstta muđui sáhttá lohkat jitnosit dahje geavahit bagadussan dasa maid kursadoalli galgá lohkat go oahpaha.

## Manus

1. **Mana oahppomihttomeriid čađa kursaoasseváldiiguin ovdal go oahpahišgoađát.
Dát geahppuda sidjiide muitit maid leat oahppan.**

Oahpomihttomearit:

* Máhttit riŋget sihke videoin ja video haga.
* Máhttit vuostáiváldit ságastallamiid
* Máhttit ala ja eret bidjat jiena ságastallamis
* Máhttit loahpahit go ságastallan lea nohkan
1. MAT LEAT DIGITÁLA DEAIVVADANSAJIT?
2. Digitála deaivvadansajit lea iešguđetlágan bálvalusat maiguin sáhtát du riŋget, doallat videoságastallama ja čálašit (chattet) neahtta badjel. Muhtin dábálaš digitála deaivadansajit leat Teams, Zoom, Facetime, Messenger ja whatsapp. Oallugat geat geavahit iešguđetlágan digitála deaivvadansajiid geavahit daid justa danne go dát lea nuvttá riŋget ja doallat videoságastallamiid sorjátkeahttá ságastallama guhkkodagas ja guđe riikkas leat. Dat ii mávsse maidege nu guhkká go leat loggejuvvon wi-fiin.

Digitála deaivvadansajiid gávnnat don sihke sihke dihtordulbosis, fiehttotelefovnnas dahje iežat dihtoris. Makkár reaidduid don válljet lea du duohken.

1. REAIDDUT
2. Videoságastallan lea dáibaleamoš digitála deaivvadanbáiki. Dalle sáhttá oaidnit ja gullat su geainna ságastaat, ja son sáhttá maiddái oaidnit ja gullat du.
3. Dihtordulbosiin ja fiehttotelefovnnain lea sihke šearbma, mikrofovdna, kámera ja skájan mii dahká dán vejolažžan. Dát leat maiddái eanas ođđaáigásaš askedihtoriin.
4. Sáhttá leat ovdamunni geavahit bealljetelefovnnaid mas lea mikrofovdna muhto sáhtát válljet. Dat gávdno ráigi masa čugget sihke dihtordulbosiid, telefovnnaid ja dihtoriid ravddas.
5. Juohkehaččas ferte leat internehttii ja digitála deaivvadansadjái beassanvejolašvuohta – leaš dál teams, zoom, facetime, messenger dahje eará plattforpmat.
6. VIEČČA ÁPPA
7. Vállje dán deaivvadansaji mii dus lea ja viečča áppa fiehttotelefovdnii dahje dihtordulbosii. Muhtimiin fertet maiddái ráhkadit geavaheaddjikonttu dahje logget sisa.

 **Várut ahte buohkat lea nagodan viežžat áppa ovdal go joatkkát. Geahča makkár plattforpmat guđesge leat jo. Iphone geavaheaddjit sáhttet geavahit facetime ja sis geain lea facebooka sáhtet geavahit messengera. Vejolaččat sáhttá válljet muhtima dain earáin maid dii buohkat sáhttibehtet geavahit kurssas.**

1. ÁLGGAHIT DAHJE VUOSTÁIVÁLDIT SÁGASTALLAMA
2. Teamsas, Facetimes, Messengeris ja earáin sáhtát gávdnat oktavuođaid geaiguin háliidat háleštit iežat oktavuođaid (kontakter) gaskkas dahje ohcat sin áppas.
3. Go gávnnat su geainna áiggut ságastallat, deaddil videokámera dahje telefonsymbola šearpmas riŋget sutnje.
4. Jus deaddilat telefovnna de riŋget gova haga ja oaččot ságastallat dego dábálaš telefonságastallamis.
5. Jus deaddilat kámera de riŋget don njuolgasáddejuvvon videoin alddát.
6. Go muhtin riŋge dutnje de gulat riŋgenjiena ja dát govva iđista du šearpmas.
7. Dus leat 3 válljenvejolašvuođa go soames riŋge.

Jus deaddilat rukses boalu de hilggut ságastallama.

1. Jus deaddilat ruoná boalu mas lea telefonrevrre govva de válddat vuostá ságastallama, muhto son gii riŋge gullá dušše du, son ii oainne du videos humadettiin.
2. Jus deaddilat ruoná boalu mas lea kámera govva de álggahat videoságastallama gos doai oaidnibeahtti nubbi nuppi ja sáhttibeahtti ságastallat jus goappašagain leat dárbbašlaš reaiddut dasa.
3. Du šearbmagovva lea oaidnit dalle sullii ná.

Don oaččot stuorra gova sus geainna don ságastalat ja unna govaža alddát vuollin olgeš čiegas.

1. Dat lea seamma govva dus mii iđista su šearpmas geainna hálat.
2. Dat seamma dáhpáhuvvá sus/sis geainna/geaiguin hálat. Son oažžut/Sii ožžot šearpmas stuorra gova dus, ja dan seamma gova maid don oainnát sis unna veršuvnnažis vuollin olgeš bealde iežaset šearpmas.
3. Don oainnat álo njeallje symbola dihtoršearpmas.
4. Seamma symbolat iđistit go oktii deaddilat šearpma dihtordulbosis dahje fiehttotelefovnnas.
5. Jus deaddilat oktii kámera gova de ii oainne šat olmmoš geainna leat ságastallamin du.
6. Jus deaddilat gova oktii vel de boahtá govva maŋás.
7. Jus deaddilat mikrofovdnagova oktii de ii gula šat nubbi olmmoš du.
8. Jus deaddilat oktii vel de boahtá jietna maŋás.
9. LOAHPAT SÁGASTALLAMA
10. Go deaddilat dan rukses boalu de loahpahat ságastallama.
11. GEARGAN

**Dál sáhttibehtet oahpahallat:**

- Riŋget guhtet guoibmáseattet videon ja video hága.

- Vuostáiváldit ja hilgut ságastallamiid.

- Bidjat ságastallamis jiena ala ja eret.